Додатне информације о упису на докторске студије на Одељењу за психологију Филозофског факултета у Београду у другом уписном року 2021/22.

Рангирање кандидата за упис на докторске студије врши се на основу (1) резултата претходног рада кандидата (максимум 40 бодова), (2) резултата пријемног испита (максимално 40 бодова) и (3) квалитета мотивационог писма (максимум 20 бодова). Прецизније информације о заједничким критеријумима рангирања кандидати могу наћи на сајту Факултета: <http://www.f.bg.ac.rs/files/buduci_studenti/formule-DAS.pdf>

Имајући у виду да су конкурсом предвиђени рокови за организацију пријема кандидата изузетно кратки, заинтересовани кандидати се моле да унапред (што раније) искажу интересовање за упис на докторске студије, слањем мејла на: dpuric@f.bg.ac.rs i psi@f.bg.ac.rs. Ово ће одељенској комисији за упис на докторске студије омогућити да благовремено припреми организацију свих неопходних активности.

Пријемни испит за докторске студије психологије одржаће се у среду 3.11. од 15:00 часова у учионици 106. Пријемни испит траје три сата и ради се под шифром.

Садржај пријемног испита.

Задатак кандидата ће бити да, из позиције рецензента, критички евалуирају један научни чланак на српском или енглеском језику (дужине до 10 страна). Одговарањем на низ питања кандидати ће показати степен разумевања основних принципа спровођења емпиријског истраживања и степен познавања уобичајеног начина научног извештавања. За пријемни испит нема унапред препоручене литературе.

Пријемни испит, као и мотивационо писмо, оцењиваће по два независна оцењивача.

Пре пријемног испита, најкасније до среде 3.11. у 14:00, кандидати треба да ураде следеће:

* Пошаљу имејл којим исказују интересовање за пријаву на конкурс на dpuric@f.bg.ac.rs i psi@f.bg.ac.rs (по могућству **до уторка, 2.11. у 20 часова**)
* Уколико их већ немају, отворе налоге на факултетском Moodle 3 сајту: <http://moodle3.f.bg.ac.rs/>
* Се упишу на курс Пријемни за мастер и докторске студије психологије: <http://moodle3.f.bg.ac.rs/course/view.php?id=13> користећи шифру: doktorske2122
* Означе да се пријављују за докторске академске студије: <http://moodle3.f.bg.ac.rs/mod/choicegroup/view.php?id=957>
* Попуне кратак упитник са основним подацима о свом досадашњем академском успеху. Упитник се налази на курсу у оквиру одељка посвећеног докторским студијама: <http://moodle3.f.bg.ac.rs/mod/questionnaire/view.php?id=493>
* Окаче репрезентативни рад у одговарајућу базу на Moodle курсу: <http://moodle3.f.bg.ac.rs/mod/data/view.php?id=2074> Упутство како треба попунити базу налази се на курсу у оквиру одељка посвећеног докторским студијама.
* Окаче своје мотивационо писмо у одговарајућу базу на Moodle курсу: <http://moodle3.f.bg.ac.rs/mod/assign/view.php?id=2075> Смернице за писање мотивационог писма налазе се такође на курсу у оквиру одељка посвећеног докторским студијама.

Пријава преко Moodle 3 сајта **не искључује и не замењује пријаву код секретара Одељења**, на начин који је прописан конкурсом.

За сва питања и дилеме можете се обратити одељенској координаторки за докторске студије Данки Пурић (dpuric@f.bg.ac.rs).